b'\n_START_ARTICLE_\nEurocopter Tiger\n_START_SECTION_\nUH Tiger\n_START_PARAGRAPH_\nUHT (iz nem\xc5\xa1\xc4\x8dine Unterst\xc3\xbctzungshubschrauber Tiger - Helikopter za podporo) je ve\xc4\x8dnamenski helikopter za Bundeswehr. Vsega naj bi izdelali 57 helikoterjev. UHT lahko preva\xc5\xbea PARS 3 LR"fire and forget" (izstreli in pozabi) in/ali protitankovske rakete HOT3 in tudi 70 mm rakete Hydra 70. Za napade na zra\xc4\x8dne tar\xc4\x8de in samoobrambo so na voljo \xc5\xa1tiri AIM-92 Stinger kratkega dosega. Za razliko od HAP/HCP verzij, UHT nima topa, ima pa mo\xc5\xbenost 12,7 mm strojnice. Nem\xc5\xa1ka vojska ni hotela francoskega 30 mm GIAT zaradi prevelikih sunkov pri streljanju. UHT ima infrade\xc4\x8di in CCD TV iskalnik na rotorju z dosegom 18 kilometrov.\n_START_SECTION_\nTiger HAP\n_START_PARAGRAPH_\nTiger HAP/HCP (H\xc3\xa9licopt\xc3\xa8re d\'Appui Protection/ H\xc3\xa9licopt\xc3\xa8re de Combat Polyvalent; ve\xc4\x8dnamenski bojni helikopter) ) je srednje te\xc5\xbeki helikopter za zra\xc4\x8dne dvoboje in podporo kopenskim silam. Zgrajen je za Francosko kopensko vojsko. Ima 30 mm GIAT top, 68 mm SNEB nevodljive rakete in rakete zrak-zrak Mistral. Francija je kupila 40 HAP helikopterjev po ceni \xe2\x82\xac27 milijonov za helikopter.\n_START_SECTION_\nTiger HAD\n_START_PARAGRAPH_\nTiger HAD (H\xc3\xa9licopt\xc3\xa8re d\'Appui Destruction - helikoter za podporo in uni\xc4\x8devanje) , je v bistvu enak HAP verziji, le da ima motorje Enhanced MTR390 z 14 ve\xc4\x8d mo\xc4\x8di (1341 KM) in mo\xc4\x8dnej\xc5\xa1i oklep, ki ga je zhatevala \xc5\xa0panska kopenska vojska. Oboro\xc5\xbeen bo z ameri\xc5\xa1kimi protitankovskimi raketami Hellfire II, in protioklepnimi Spike ER\n_START_SECTION_\nTiger ARH\n_START_PARAGRAPH_\nTiger ARH (Armed Reconnaissance Helicopter - oboro\xc5\xbeen izvidni\xc5\xa1ki helikopter) je verzija za Avstralsko kopensko vojsko, ki naj bi nadomestila OH-58 Kiowa in UH-1 Iroquois. ARH je modernizirana in nadgrajena verzija Tigra HAP. Ima mo\xc4\x8dnej\xc5\xa1e motore MTR390 in laserski iskalec tar\xc4\x8d. Ima Strix vizir, ki se uporablja za izstreljevanje raket Hellfire II. Namesto nevodljivih raket SNEB, bi imel 70 mm rakete belgijskegga proizvajalca Forges de Zeebruges (FZ). Naro\xc4\x8dili so 22 ARH helikopterjev.'